Nuwe SA-Wet Brei Ouerskapverlof Uit Na Vaders En Aanneemouers - Joy! Digital
Nuwe SA-Wet Brei Ouerskapverlof Uit Na Vaders En Aanneemouers
Vanaf 1 November is werknemers wat voorheen nie geregtig was op kraamverlof nie, nou geregtig op tien dae betaalde ouerskapverlof wat uit die werkloosheidsversekeringsfonds betaal moet word. Dit geld vir vaders, ouers van aangenome kinders (2 jaar en jonger) en ouers wat ’n surrogaat ouers word.
Dit is ’n historiese en lang stryd wat gevoer is vir werkers, ouers, kinders en gesinne oral in Suid-Afrika. Dit is op 23 November 2018 deur president Cyril Ramaphosa as wet bekragtig en vanaf 1 November 2019 in die grondwet geïmplementeer.
COSATU welcomes the implementation from today 1 November 2019, of paid parental leave for parents of new born children. …
Posted by Cheryllyn Verdon Dudley on Friday, 1 November 2019
Die voormalige ACDP-LP Cheryllyn Dudley het geskiedenis gemaak toe sy die eerste privateledewysiging aan die parlement van Suid-Afrika voorgelê het wat toe in die Nasionale Vergadering goedgekeur is.
Dudley het die volgende met JOY! gedeel:
Een van die wonderlikste dinge vir my as parlementslid is dat betekenisvolle oomblikke skouer aan skouer met al die ander dinge gebeur. Dit laat jou glimlag – jou hart wil selfs bars van vreugde of soms breek met deernis – maar dit word deel van een groot tapisserie van lewensveranderende besluite, suksesse en mislukkings [. . .]
Die Wysigingswetsontwerp op die Arbeidswetgewing het vier jaar lank geduur, maar dit is uiteindelik bereik. Dit maak voorsiening vir ouerskap- en aannemingsverlof en word oral in Suid-Afrika gevier deur werkers en veral jong vaders wat bly is dat hulle erkenning ontvang vir hulle belangrike rol. Dit was vir my so ’n voorreg dat hierdie wetsontwerp aan my toevertrou is, en ek is dankbaar teenoor die Here daarvoor. Ek het vier seuns, een dogter, vier kleinseuns en twee kleindogters, daarom is ek so verheug vir jong mense wat gesinne begin.
Hierdie wetgewing behoort vroue ook te bemagtig wat tradisioneel al die verantwoordelikhede vir die kinders se opvoeding, versorging en die huishouding moes dra. As pa’s met die huishoudelike en kindersorgverantwoordelikhede help, is dit baie bemagtigend vir vroue – en die kinders baat ook daarby. In ’n land waar mans deur omstandighede van hul gesinne geskei is en baie min selfs hul name op hul kinders se geboortesertifikaat het, laat hierdie wetgewing ruimte vir vaders om sinvol met hulle gesinne verhouding te bou.
Aannemingsverlof is ’n nuwe konsep
Aannemingsverlof is ook so verligting vir diegene wat dit oorweeg om hierdie stap te neem en is ’n aanmoediging vir ander om dieselfde te doen – te veel kinders word buite die gesinstruktuur groot en dit is onregverdig en hartverskeurend.